लॉस एंजिलिस: अमेरिका के लॉस एंजिलिस इलाके में बुधवार देर रात एक बार में एक बंदूकधारी जबरन घुस गया और उसने गोलीबारी की। इस घटना में 11 लोग घायल हो गए। वेंटुरा काउंटी शेरिफ कार्यालय के कैप्टन गारो कुरेदजियान ने बताया कि बार में कॉलेज के विद्यार्थियों की एक पार्टी चल रही थी और संभवत: सैकड़ों लोग वहां मौजूद थे।उन्होंने बताया कि हमलावर अब भी परिसर के अंदर ही है। इस घटना में एक डिप्टी शेरिफ सहित 11 लोग घायल हुए हैं। लॉस एंजिलिस टाइम्स ने एक कानून प्रवर्तन अधिकारी के हवाले से बताया कि कम से कम 30 गोलियां चली हैं।